Վերոնիկա Յիփ

**Վերոնիկա Յիփ Յուք Հինգ** (,  ), Հոնկոնգում ծնված ամերիկացի դերասանուհի և երգչուհի, ով  առավել հայտնի է III կատեգորիայի ֆիլմերում իր դերակատարումներով (18 տարին չլրացածներին այդ կարգի ֆիլմեր դիտել չի թույլատրվում)։

## Կարիերա
### Կինոյում
Վերոնիկա Յիփը ծնվել է պորտուգալական Մակաոյում։ Իր կարիերան սկսել է 1985 թվականին՝ մասնակցելով «Միսս Ասիա» մրցույթին և արժանանալով 2-րդ երկրորդ մրցանակին։ Նրա կարիերայում բեկումնային  էր այն ժամանակաշրջանը, երբ սկսեց նկարահանվել մեծահասակների համար նախատեսված ֆիլմերում, որոնք նախկինում տաբու էին համարվում հոնկոնգյան հիմնական դերասանուհիների համար։ Յիփը նկարահանվել է այդ կարգի՝ այսինքն՝ III կատեգորիայի երեք ֆիլմում՝ *Take Me /* *Վերցրու ինձ* (1991), *Pretty Woman /* *Գեղեցիկ կինը* (1992) և *Hidden Desire /* *Թաքնված ցանկությունը* (1992)։ Երեք ֆիլմն էլ կոմերցիոն հաջողություն ունեցան և ճանապարհ հարթեցին հիմնական դերասանուհիներ համարվող Լոլետա Լիի և Իրեն Վանի համար՝ նկարահանվելու նման ֆիլմերում։

Յիփը  նկարահանվել է նաև բազմաթիվ այլ ֆիլմերում, որոնք արժանացել են չինական կինոքննադատների գերազանցապես դրական արձագանքներին։ Դրանց թվում են Ջեֆրի Լաուի « *Արծիվ կրակող հերոսները» / [[:en:The Eagle Shooting Heroes|The Eagle Shooting Heroes]]* և Սթենլի Կվանի « *Կարմիր վարդ, սպիտակ վարդ» / Red Rose, White Rose* (1994) ֆիլմերը։ Պոռնո շուկայից առանց բարդությունների փախուստ տալու Յիպի ունակությունը օրինակ է ծառայել ու  ճանապարհ է հարթել այնպիսի դերասանուհիների համար, ինչպիսիք են Շու Ցին և Փոլին Չանը։

### Երաժշտություն
Յիփը երաժշտական կարիերա է արել՝ գործակցելով իր եղբորը՝ Յիփ Չի-Մինգին պատկանող Fitto Entertainment-ին և 1992-ից 1995 թվականներին թողարկելով յոթ կանտոփոփ և մանդոփոփ ալբոմ։ Աղջիկը 1992 թվականին «Լավագույն նոր արտիստ» անվանակարգի երեք ոսկի մրցանակ ստացավ․ առաջինը՝ 1992 Ultimate Song Chart Awards շնորհանդեսից, երկրորդը՝ 1992 RTHK Top 10 Gold Songs Awards մրցանակաբաշխությունից և երրորդը՝ 1992  Jade Solid Gold խորագրով անցկացված լավագույն տասը երաժշտական մրցանակների շնորհանդեսից։

## Ընտանիք
1998 թվականին Յիփը մեծ գումար ներդրեց իր եղբոր՝ Հոնկոնգում Դիսնեյլենդ կառուցելու նախագծում։

Արտիստուհին հանդիպեց իր ամուսնուն՝ չինական արմատներով ամերիկացի գործարար Ջեֆրի Վուին (胡兆明), երբ պատրաստվում էր նյույորքյան Premier Entertainment-ի առաջարկությամբ համերգ տալու Ատլանտիկ Սիթիում գտնվող Trump Marina- ում։ 1996 թվականին Վուի հետ ամուսնանալուց հետո Յիփը հեռացավ ժամանցային ինդուստրիայից և տեղափոխվեց Միացյալ Նահանգներ, որտեղ Վուն ղեկավարում է հոնկոնգյան սուպերմարկետների ցանցը։ Զույգն ունի մեկ դուստր ու երկու որդի և ներկայումս բնակվում է Լոնգ Այլենդում։ Նրանք նաև զգալի ներդրումներ ունեն բիզնես-օգտագործման անշարժ գույքի տարբեր նախագծերում և United International Bank- ում, որը բիզնես ռեակտիվ առևտրային ընկերություն է / business jet trading company:

## Քաղաքական դիրքորոշում
2020 թվականի նոյեմբերին Յիփը նշեց, որ ինքը հանրապետականների կողմնակից է և պաշտպանում է Դոնալդ Թրամփի թեկնածությունը նախագահական երկրորդ ժամկետի համար։

## Ֆիլմագրություն
Կապույտ գույնով զատված են սերիալները, վարդագույնով՝ էրոտիկ ֆիլմերը։

## Ծանոթագրություններ

## Արտաքին հղումներ
* 
* HK cinemagic entry 
* LoveHKfilm entry

Կատեգորիա:1967 ծնունդներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի կանայք
Կատեգորիա:Ամերիկացի ներդրողներ
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Կատեգորիա:Հոնկոնգցի դերասաններ